L- Ażalea hija pjanta sabiħa magħrufa bħala Royalty of the Garden minħabba l-blanzuni vibranti u kkuluriti tagħhom. Hemm aktar minn 10,000 varjetajiet tal-pjanta ażalea. Il-varjetà ta' kuluri tal-ażalea tinkludi roża, vjola, ħamra, oranġjo, bajda u aktar. In-numru ta' fjuri uniċi għal kull tip ta' ażalea jvarja, l-istess ukoll il-forma tal-petali. L-ażalea ġejja mill-ġeneru Rhododendron . Il-weraq ta' kull pjanta li tkun ġejja minn dan il-ġeneru huma differenti. Il-weraq tal-ażalea huma ħafna iżgħar minn tar-rhododendron u bil-ponta. Id-daqs tal-ażalea jvarja wkoll. Hemm minnhom li jikbru minn wieħed sa żewġ piedi u hemm ukoll arbuxelli tal-ażalea li jistgħu jikbru sa 25 pied. L-ażalea tista' tiffjorixxi kemm ġewwa kif ukoll barra, il-kura tagħha tiddependi fuq il-post li tkun qiegħda fih. Il-pjanta tiffjorixxi fir-rebbiegħa u ddum diversi ġimgħat. Evita li tpoġġi l-ażalea f'post li jkun hemm dell biss jew inkella xemx diretta l-ġurnata kollha. L-ażalea tmur tajjeb l-aktar meta tkun f'post li jkollu x-xemx filgħodu u d-dell wara nofsinhar. L-ilma li jkollha bżonn jiddependi skont il-klima u l-ammont ta' dawl li jkollha l-pjanta tiegħek. Jekk tkun f'post bi klima friska tippreferi inqas ilma, madwar darbtejn jew tliet darbiet fix-xahar. Jekk tkun f'post aktar xemxi u sħun, ikollha bżonn tissaqqa madwar darba jew darbtejn fil-ġimgħa. Żomm f'moħħok li l-ażalea mhix kapaċi tittollera ħamrija mxarrba iżda teħtieġ li tinżamm niedja. ll-fjuri tal-ażalea jipproduċu għasel imsejjaħ mad honey, li huwa tossiku u ħafna drabi l-klieb u l-qtates huma l-aktar vittmi tal-avvelenament minn dan l-għasel. L-għasel inixxi madwar il-pjanta kollha u jwassal għal perikli potenzjali. Filwaqt li tossiċità severa hija rari, jekk il-pjanta tittiekel tista' twassal għal sintomi li jkunu ta' periklu kbir. Jekk tieħu ħsiebha sew, il-pjanta tal-ażalea tista' tkun waħda minn dawk li tikkumplimentalek id-dar jew il-ġnien tiegħek. #wpdevar_comment_1 span,#wpdevar_comment_1 iframe{width:100% !important;} #wpdevar_comment_1 iframe{max-height: 100% !important;} Roxanne Gauci Taliana Kontributriċi